**OBAVIJEST O ODRŽAVANJU RADIONICE PRAKTIČNIH VJEŠTINA**

**„AKTIVNOST IZRADE PRIRODNE KOZMETIKE U OKVIRU EDUKACIJSKO REHABILITACIJSKIH PROGRAMA“**

|  |
| --- |
| **Polaznici** |
| Edukacija je namijenjena sljedećim **stručnjacima** – edukacijskim rehabilitatorima, psiholozima, radnim terapeutima, socijalnim radnicima, pedagozima, učiteljima, odgajateljima kao i svim ostalim stručnjacima koji rade u području edukacije i rehabilitacije djece i mladih s razvojnim teškoćama i osoba s invaliditetom. |
| **Termin i trajanje radionice** |
| Datum održavanja edukacije je 17.svibanj 2024. u trajanju od 9,00 h do 16,00 h (7 sati). |
| **Mjesto održavanja radionice** |
| Dnevni centar za rehabilitaciju Mali dom-Zagreb  Baštijanova 1d, Zagreb 10000  III kat, Konferencijska dvorana |
| **Voditelji i izvoditelji radionice** |
| Voditelji i izvoditelji edukacije: Nikolina Mihalić Kocijan, mag. rehab. educ.  Mirjana Marojević, dipl. soc. radnica |
| **Okvirni sadržaj radionice** |
| Radionica je koncipirana u 2 cjeline:  1. Teorijski dio koji obuhvaća područja primjene aktivnosti izrade prirodne kozmetike u edukacijsko-rehabilitacijskom radu s djecom i mladima s razvojnim teškoćama te osobama s invaliditetom.  2. Praktični dio radionice koji će obuhvatiti izradu jednostavnih preparata poput šećernog pilinga za tijelo, balzama za usne, masažnih pločica i mirisnih soli za kupanje. |
| **Znanja, vještine i sposobnosti koje se stječu završetkom radionice** |
| Po završetku radionice polaznik će biti upoznat s principima izrade prirodne kozmetike u edukacijsko rehabilitacijskom radu, materijalima, pomoćnim sredstvima, mjerama opreza i osnovama poznavanja eteričnih i baznih ulja kao i ostalih potrebnih sirovina za rad.  Po uspješnom završetku radionice polaznik će znati i moći:   * Primijeniti aktivnost izrade prirodne kozmetike u kontekstu edukacijsko rehabilitacijskog rada * Definirati funkcionalne ciljeve aktivnosti izrade prirodne kozmetike * Razraditi aktivnost prirodne kozmetike na korake * Prilagoditi sredstva za izradu preparata prirodne kozmetike prema mogućnostima i potrebama korisnika * Odabrati sirovine za izradu željenog preparata * Razlikovati kemotipove eteričnih ulja * Razlikovati svojstva i djelovanje eteričnih i baznih ulja * Izraditi šećerni piling za tijelo, balzam za usne, masažne pločice i mirisne soli |
| **Oblik potvrde o završenoj edukaciji** |
| Po završetku edukacije polaznici koji su ispunili sve uvjete za završetak programa dobit će potvrdnicu Dnevnog centra za rehabilitaciju djece i mladeži „Mali dom-Zagreb“ o završenoj edukaciji. |
| **Bodovi** |
| Po uspješnom završetku edukacije polaznik će ostvariti bodove za stručno usavršavanje prema vrednovanju nadležnih komora struke (HKER, HKRT, HKSR) ako je isto u skladu sa Pravilnikom pojedinih komora. |
| **Broj polaznika** |

Broj polaznika ograničen je od najmanje **8** do najviše **16**.

|  |
| --- |
| **Postupak prijave** |
| Prijave se primaju isključivo preko Online prijave na web stranici Edukacijskog centra Dnevnog centra za rehabilitaciju Mali dom-Zagreb: www.edukacijski.malidom.hr  Pri prijavi većeg broja kandidata, prednost će imati ranije prijavljeni polaznici. Krajnji rok za konačnu prijavu na edukaciju istaknut je na web stranici Edukacijskog centra. Prijava će se smatrati pravovaljanom nakon izvršene uplate.  Krajnji rok za konačnu prijavu na edukaciju je **03.svibanj 2024. godine.** |
| **Kotizacija** |
| Cijena edukacije iznosi **110 eura.**  U cijenu kotizacije uključeno je:   * popratni materijali * materijali i sirovine za izradu preparata prirodne kozmetike * uzorci izrađenih preparata * osvježenje i kava u pauzi * ručak |
| **Način uplate** |
| Uplate se vrše na žiro račun Dnevnog centra za rehabilitaciju djece i mladeži “Mali dom-Zagreb”: HR0324020061100910592; SWIFT(BIC): ESBCHR22 |
| **Kontakt email** |
| e-mail adresa: **ec@malidom.hr** |